
ב"ה
אהבת העם והמדינה, שכבה צעירה
9

שיעור 4 – מעשה אבות – עם כל הגוף והנשמה
מפתח הלב מתוך אמונה, המינהל לחינוך דתי

4. עם כל הגוף והנשמה - הרב צבי יהודה
מעשה אבות
שכבה צעירה

רציונאל:
בדברנו על נושא אהבת העם והמדינה בחרנו לעסוק בדמותו של הרב צבי יהודה קוק.
הרב צבי יהודה המשיך את דרכו של אביו, הרב אברהם יצחק הכהן קוק, שדגל בשני ה"אלפים" – אהבה ואמונה.

את שניהם יישם הרב צבי יהודה גם כלפי עם-ישראל וגם כלפי ארץ-ישראל.

הוא אהב כל יהודי באשר הוא יהודי, שמח עימו בשמחתו וכאב עימו בכאבו. הרב האמין בכל יהודי שהוא טוב וגם אם לעיתים סטה מן הדרך הוא עוד ישוב ויתקרב.

הרב אהב את ארץ-ישראל בכל מאודו והיה ממנהיגי תנועת ההתיישבות "גוש אמונים" שהקימה ישובים לאחר מלחמת ששת הימים. הוא האמין שארץ-ישראל שייכת לעם-ישראל ואף פעל להנחיל אמונה זו לרבים.

לעיתים היו התנגשויות בין אהבתו לעם ולממשלה ובין אהבתו לארץ-ישראל והדאגה להתיישב בכולה. דוגמא לכך היא בעליה לישוב "אלון-מורה":

הרב לא רצה ללכת נגד הממשלה, אך היה תקיף בעמדתו ביחס לארץ-ישראל. הוא ניסה במידת האפשר למנוע חיכוכים עם כוחות הביטחון, אך באותה שעה גם בירך את העולים להתיישב בברכת הצלחה למרות שזה נגד הממשלה. בסוף השתתף הרב בעליה לקרקע, וכשבאו לפנותו – לא הסכים להתפנות ברצון והיה צורך למושכו מהמקום, מרוב אהבתו לארץ-ישראל.
מטרות:

· התלמידים ילמדו על אהבת העם והמדינה של הרב צבי יהודה.
· התלמידים יזדהו עם דמותו של הרב צבי יהודה דרך הסיפורים עליו.
· התלמידים יכירו בכך שמידת האהבה מתקיימת גם בתחושת הלב וגם בעשייה, ולכן היא מתבטאת ע"י אברים רבים. 
מבנה השיעור:

· פתיחה: איברים מדברים אהבה (מליאה)
· שלב א': אוהב מדינתו ועמו ישראל (קבוצות)
· שלב ב': "כָּל עַצְמוֹתַי תֹּאמַרְנָה ה' מִי כָמוֹךָ" (תהילים, ל"ה, י') (מליאה)
· סיכום: עם כל הגוף והנשמה – הרב צבי יהודה (עבודה יחידנית)
ההכנות הנדרשות:

· יש לצלם פעם אחת את הסיפורים על הרב צבי יהודה (נספח 1).
· יש לגזור כל סיפור בפני עצמו. מומלץ לצלם לכל קבוצה את הסיפורים שלה על דף בצבע שונה כדי להקל על שיוך הסיפור לקבוצה.
· יש לצלם תמונה של הרב צבי יהודה על רקע ארץ-ישראל (נספח 2) כמספר התלמידים.

· יש לצלם את דף הגזירה (נספח 3) כמספר התלמידים.
· יש להכין תמונות או ציורים של האיברים הבאים (כל איבר על חצי A4 או A4 שלם): ידיים, רגליים, ראש (דגש על עיניים ופה), לב.

מהלך השיעור:

פתיחה: איברים מדברים אהבה (מליאה)
· נשאל את התלמידים: "באיזה איברים בגופנו ניתן לבטא אהבה"? (ידיים, רגליים, ראש, לב).
· נתלה את תמונות האיברים על הלוח.
· נשאל את התלמידים: כיצד ניתן לבטא את האהבה בכל אחד מהאיברים הללו?
· ידיים (לחבק, ללטף, לתת יד)
· רגליים (ללכת לקראת אדם, לחכות לבואו)
· ראש (עיניים – להסתכל עליו / פה – לבטא את האהבה במילים)
· לב (להרגיש שאוהבים)
· נאמר לתלמידים: אנחנו לומדים כעת בשיעורי "חינוך מתוך אמונה" את נושא אהבת העם והמדינה. כיצד ניתן ליישם את הערך של אהבת העם והמדינה בעזרת כל אחד מהאיברים שהזכרנו? 
· ידיים (אהבת העם – לחבק יהודים / אהבת המדינה - לבנות את הארץ ולנטוע בה)
· רגליים (אהבת העם – לבקר יהודים שונים מאיתנו, לבקר יהודים חולים / אהבת המדינה - לטייל בארץ)
· ראש (אהבת העם – להביט בעין טובה על יהודים ולהגיד להם דברים טובים / אהבת המדינה – לדבר דיבורים טובים על הארץ, לשבח את פירותיה)
· לב (להרגיש את האהבה לעם ולמדינה)
· נאמר לתלמידים: כעת נתחלק לארבע קבוצות לפי האיברים שהזכרנו. כל קבוצה תקבל כמה סיפורים על אדם צדיק שקראו לו הרב צבי יהודה קוק. הרב צבי יהודה נפטר בפורים של שנת תשמ"ב, 1982, לפני כ- 30 שנה. הרבה מהרבנים שאנו מכירים היום היו תלמידיו - למשל הרב שלמה אבינר, הרב חיים דרוקמן, הרב יעקב אריאל, הרב דב ליאור ועוד רבים אחרים.
· נסביר לתלמידים: הסיפורים מחולקים לקבוצות. כל איבר מהאיברים שמנינו קודם יהיה קבוצה, והסיפורים שאותה קבוצה תקבל יהיו קשורים ליישום הערך של אהבת העם והמדינה של הרב צבי יהודה על-ידי אותו איבר. חלק מהסיפורים הם על אהבתו לעם וחלק – על אהבתו למדינה.
שלב א': אוהב מדינתו ועמו ישראל (קבוצות)
· נתחלק לארבע קבוצות - ידיים, רגליים, ראש (פה), לב.
· נחלק לכל קבוצה מספר סיפורים על הרב צבי יהודה (נספח 1). 
· נבקש מכל קבוצה לקרוא את הסיפורים ולחשוב על דרך בה יוכלו להעביר את הסיפור לכלל הכיתה. זה יכול להיות בהצגה / פנטומימה,  ציור / קומיקס, שיר, כתבה בעיתון, סיפור פרונטאלי או כל דרך אחרת בה יבחרו.
· נקצה מספר דקות לעבודה.
שלב ב': "כָּל עַצְמוֹתַי תֹּאמַרְנָה ה' מִי כָמוֹךָ" (תהילים, ל"ה, י') (מליאה)
· נבקש מכל קבוצה לשתף באחד מהסיפורים אותם קיבלה.
· נדגיש אחרי כל קבוצה איך הרב צבי יהודה יישם באמת עם כל גופו את אהבת העם והמדינה. הסיפורים כאן הם דוגמאות ספורות מתוך סיפורים רבים המראים זאת.
סיכום: עם כל הגוף והנשמה - הרב צבי יהודה (עבודה יחידנית)
· נחלק לכל תלמיד תמונה של הרב צבי יהודה על רקע ארץ-ישראל (נספח 2). בתמונה ישנם ארבעה ריבועים ריקים - ליד כל חלק בגוף עליו סופר סיפור.
· נחלק לכל תלמיד דף גזירה (נספח 3) ובו ארבעה סיפורים מתוך מה שקיבלו הקבוצות. 
· נבקש מכל תלמיד לגזור את הסיפורים מנספח 3 ולהדביקם ליד החלק בגוף השייך אליו בנספח 2. 
למורה: בדרך זו התלמיד חוזר על הסיפורים ומפנים אותם ובנוסף הסיפורים נשארים אצלו. היתרון בפעילות זו הוא שגם תלמידים המתקשים בקריאה לא יאלצו להתמודד עם הרבה מלל כי הסיפורים כבר יהיו מוכרים להם.
· נתייק את הדף בקלסר  / מחברת "חינוך מתוך אמונה".  

נספח 1: סיפורים על הרב צבי יהודה

ידיים - מצוות צדקה

	מתן בסתר:

תלמיד אחד היה יתום. ביקשה ממנו אימו האלמנה לעזוב את הישיבה ולחזור הביתה כדי לעזור בפרנסת הבית. מאז שנודע הדבר לרב צבי יהודה הוא נהג לקחת בידיו כסף לצדקה ולשלוח לאותה אמא את הכסף במכתב. התלמיד לא ידע על כך, ואילו אימו חשבה שזה תמורת איזו עבודה שבנה מבצע בישיבה. אותה אמא הסכימה שבנה יישאר בישיבה, ולבסוף הוא יצא תלמיד חכם.


	הכסף הפרטי של הרב:

תלמיד אחד ניגש לרב צבי יהודה כדי להיפרד לשלום לפני נסיעתו הביתה. שאל אותו הרב צבי יהודה אם יש סיבה מיוחדת לנסיעה זו. ענה התלמיד כי נגמרו לו הבגדים הנקיים והוא נוסע להביא לאימו את הבגדים על מנת שתכבס לו. שמע הרב את דברי תלמידו, הושיט את ידו לכיסו והוציא משם סכום כסף. נתן הרב את הכסף בידו של תלמידו והסביר לו היכן למצוא מכבסה.


	העלייה לאלון מורה
כשהקימו את הגרעין כדי להקים את הישוב אלון מורה לא היה אישור מהממשלה לעלות לקרקע. הלכו תלמידי הרב צבי יהודה לבקש ממנו לתמוך בעליה לקרקע גם ללא אישור ממשלתי לכך. הרב סירב כי חשש מעימות עם יהודים, קל וחומר עם חיילים.

לאחר מספר פעמים בהם פנו לרב צבי יהודה ולא קיבלו תמיכה החליטו אנשי הגרעין לעלות לקרקע בלי אישורו של הרב, אך באו אליו לקבל את ברכתו. הרב צבי יהודה, שראה את הרצינות של התלמידים ואת מסירותם - בירך אותם. לאחר מכן פנה אל שר הביטחון וניסה בכל זאת להשיג אישור לעליה. שר הביטחון סירב, ואז אמר לו הרב צבי יהודה: "אם לא תיתן אישור - מחר אני עולה איתם". וכך אכן היה.

בסופו של דבר בא הצבא לפנות את העולים לקרקע. הרב צבי יהודה אחז בידיו בגדר בחוזקה וסירב להתפנות, כיוון ש"פה זה ארץ-ישראל". 


רגליים - הליכה לדבר מצווה

  שנה ג' אהבה, 
אהבת העם והמדינה בשילוב כבוד ועבודה בצוות

